钦定古今图书集成/明伦汇编/闺媛典/第003卷 > 明仁孝文皇后内训 > 《景贤范章第十一》
## 钦定古今图书集成/明伦汇编/闺媛典/第003卷 > 明仁孝文皇后内训 > 《景贤范章第十一》

《诗》《书》所载。贤妃贞女，德懿行备，师表后世，皆可法也。
夫女无姆教，则婉娩何从？不亲书史，则往行奚考。稽
往行，质前言，模而则之，则德行成焉。夫明镜可以鉴
妍媸，权衡可以拟轻重，尺度可以测长短，往辙可以
轨新迹，希圣者昌，踵弊者亡。是故修恭俭莫盛于皇
英，求诚庄莫隆于太任，孝敬莫纯于太姒。仪式刑之
齐之则圣，下之则贤，否亦不失于从善。夫珠玉非宝，
淑圣为宝，令德不亏，室家是宜。《讨》曰：“高山仰止，景行
行止。”其谓是与。